Bahu
Ji, aap ki baat samajh rahi hoon aur aap ka point bilkul logical hai. Lekin jis sawal ka jawab diya gaya tha, woh ek general shar‘i ruling ka sawal tha — aur uska seedha jawab yahi hai ke bahu par saas susar ki khidmat farz nahi hai. Jab context mention hi na ho, to andaza laga kar side explanations dena kabhi kabhi confusion bhi paida kar deta hai. Real life mein give and take hota hai, yeh bilkul sahi hai. Agar shohar faraiz se upar ja kar rawaiya dikha raha hai to biwi ka bhi ikhlaqan level upar uthna khoobsurat baat hai. Lekin yeh ehsan aur mutual understanding ka muamla hai, shar‘i farz ka nahi. Aur ek aur basic principle: ehsan ko haq bana kar demand nahi kiya jata. Warna woh ehsan nahi rehta, muawza ban jata hai. Is liye dono baatein sahi ho sakti hain — shar‘i ruling apni jagah, aur akhlaqi balance apni jagah.